تین وجودی نشان

بدھ مت میں تین وجودی نشان سے مراد وہ بنیادی خصوصیات ہیں جن پر تمام موجودات اور جاندار قائم ہیں۔ اسے پالی میں ”تِلکّھن“ اور سنسکرت میں ”تِرِلکشن“ کہا جاتا ہے۔ یہ تین نشان یہ ہیں: انتیہ یا انِچّ (عدمِ ثبات یا ناپائیداری)، دُکّھ (جسے عموماً رنج، دکھ، تکلیف یا عدمِ اطمینان کے طور پر بیان کیا جاتا ہے) اور انتّا (یعنی مستقل، قائم و دائم خودی یا جوہر کا نہ ہونا)۔

ان تین حقیقتوں کے بارے میں انسان کی غلط فہمی اور دھوکا تکلیف اور رنج کا باعث بنتا ہے۔ اور جب یہ فریب دور ہو جائے تو دُکّھ کا خاتمہ ہو جاتا ہے۔ یہی تصور بدھ مت کی چار عظیم سچائیوں کا بنیادی مضمون ہے جن میں آخری سچائی ”ہشت پہلو راستے“ تک رہنمائی کرتی ہے۔

 حوالہ جات 

زمرہ:بدھ فلسفیانہ تصورات
زمرہ:وجودیات